Nezâmi
Nezâmi, også kaldet Nezâmi Ganjavi, var en persisk digter, hvis fem romantiske eposser (kaldet Khamse, 'Kvintet') har gjort ham til den klassiske persiske poesis mest fejrede romanceepiker. De fem eposser er dramatiske fortællinger, der med forskellige, dog mest etiske og didaktiske udgangspunkter kredser om kærligheden.
Med Nezâmi tilføres persisk litteratur for første gang en humanisme samt en realistisk og nuanceret psykologisk fremstilling af epossernes personer, der smelter sammen med værkernes episke struktur.
Nezâmi er oversat til flere europæiske sprog.